આધુનિક યુરોપ શૈલીના સામ્રાજ્યવાદી અપપચ્રારે સામ્રાજ્યવાદને વાજબી ઠેરવવામાં સફળતા મેળવી છે. તેણે જાહેર વિમર્શમાં સ્થાન મેળવ્યું છે. પણ એટલા માત્રથી તેને અધિકૃત કે વાજબી ઠેરવી ન શકાય. સામ્રાજ્યવાદી વિચારધારાનું મૂળભૂત સ્વરુપ સ્વભાવિક રીતે છતું પણ થાય છે. યુરોપે નિર્ધારીત કરેલા માપદંડોથી જ દરેક સમાજની સફળતા, નિષ્ફળતા મપાય છે. અને આ માપદંડો જાણે સવાલથી પર છે ! જ્યાં ધાર્મિક સ્વાતંત્ર્ય મુદ્દે ચિંતા વ્યક્ત કરવામા આવી એવા વેસ્ટમિનિસ્ટર હોલમાં ડિબેટ હંમેશા ‘’યુરો-કેન્દ્રીત’’ જ રહી છે. લેબર પાર્ટીના સાસંદ ફેબિયન હેમિલ્ટને ચિંતા વ્યક્ત કરતાં કહ્યું કે , ‘’ભારત વિશ્વની સૌથી મોટી લોકશાહી છે, છતાં તેમાં ધાર્મિકતાના આધાર પર સતામણી થાય છે. આની યુરોપમાં કલ્પના પણ ન થઈ શકે.’’ ધાર્મિક સ્વતંત્રતા મુદ્દે ભારતનો રેકોર્ડ નબળો લાગવાનું કારણ એ પણ છે કે તેની તુલના યુરોપ(પશ્ચિમ) સાથે કરવામાં આવે છે.